PHOL คาดว่า 2H58 เศรษฐกิจจะดีขึ้น หนุนภาครัฐ-เอกชนลงทุนในโครงการเพิ่ม
PHOL คาดหวังว่าครึ่งปีหลังเศรษฐกิจจะดีขึ้น หนุนให้ภาครัฐ-เอกชนลงทุนในโครงการต่างๆ เพิ่ม ซึ่งจะทำให้บริษัทมีโอกาสได้รับงานมากขึ้น
14 ส.ค. 2558

นายบุญชัย สุวรรณวุฒิวัฒน์ ประธานเจ้าหน้าที่บริหาร บริษัท ผลธัญญะ จำกัด (มหาชน) หรือ PHOL เปิดเผยว่า ในช่วงครึ่งปีหลังปีนี้บริษัทคาดว่าภาวะเศรษฐกิจจะฟื้นตัวขึ้นหนุนให้ภาครัฐและเอกชนมีการลงทุนในโครงการต่างๆ ซึ่งจะทำให้บริษัทมีโอกาสได้รับงานมากขึ้น
โดยในช่วงครึ่งปีแรกที่ผ่านมา ถึงแม้ว่าภาวะเศรษฐกิจและอุตสาหกรรมโดยรวมของทั้งในประเทศและต่างประเทศยัง อยู่ในภาวะชะลอตัวแต่บริษัทก็ยังมีรายได้จากการขายที่เติบโตขึ้น สำหรับครึ่งปีหลัง หากภาพรวมเศรษฐกิจเป็นไปในทิศทางที่ดีขึ้นก็จะมีส่วนช่วยสนับสนุนให้ภาคเอกชนและอุตสาหกรรมต่างๆ เดินหน้าการลงทุนมากขึ้น
นอกจากนี้นโยบายด้านการบริหารจัดการน้ำจากรัฐบาล เพื่อแก้ปัญหาขาดแคลนน้ำอุปโภคบริโภค จะเป็นอีกโอกาสหนึ่งที่จะสนับสนุนให้บริษัทฯ มีโอกาสได้งานมากขึ้นด้วย